समझौता नहीं करने पर की छोटू की हत्या
राईखेड़ी रोड पर लोहिया वार्ड निवासी वेंडर छोटू उर्फ राकेश कुचबंदिया (25) की रंजिशन हत्या की गई। पुलिस ने इस माले में जयदीप नरवारे (25), करिया उर्फ शैलेंद्र सिलावट (20) एवं सल्टू उर्फ शाहरुख (18) को गिरफ्तार किया। एसडीओपी अर्जुन उइके ने बताया छोटू ने करीब डेढ़ साल पहले करिया को गोली मारी थी। कोर्ट में इस मामले का केस चल रहा है। समझौता को लेकर बात नहीं बन रही थी। रंजिश पर करिया ने साथी जयदीप और सल्टू के साथ मिलकर छाेटू कुचबंदिया की हत्या की। तीनों आरोपी छोटू को राईखेड़ी रोड पर पासा नदी के पास राईखेड़ी तरफ ले गए। नाले के पास शराब पी। विवाद हो गया। तीनों ने छोटू की हत्या कर दी। स्टेशन रोड प्रभारी केएस चंदेल, मंगलवारा प्रभारी एलके शर्मा सहित पुलिसकर्मी उपस्थित थे। छाेटू का शव 4 मार्च की शाम 6 बजे झाड़ियाें में मिला था। छोटू 2 मार्च से लापता था। एक खेत की मेढ़ के पास शव पड़ा मिला था। 2 मार्च शाम 7 बजे मृतक को तीनों के साथ देखा था।
इसी पहलू पर पुलिस ने जांच की।
आदतन अपराधी हैं तीनों
एसडीओपी उइके ने बताया पकड़े गए तीनों आरोपी आदतन अपराध हैं। तीनों बेरोजगार हैं। जयदीप पर हत्या, हत्या के प्रयास सहित 9 मामले हैं। शाहरुख पर 2 मामले दर्ज हैं, करिया पर भी 2 मामले चल रहे हैं। आरोपियों के पास से चाकू बरामद हो गया।
पिपरिया| पुलिस गिरफ्त में आरोपी।
hin_Deva hin_Deva hin_Deva hin_Deva hin_Deva bho_Deva